ཕྱོགས་སོ་སོའི་ལྟད་མོ་པ་ཁྲི་འབུམ་དུ་མས་དཔའ་བོ་གླིང་གི་དགའ་སྟོན་འདི་ལ་ཀི་ཀི་བསྭོ་བསྭོའི་ཁ་གཡང་གི་དགོད་སྒྲ་དང་བཅས་དགྱེས་སྟོན་ལ་རོལ་པ་དང་།ཁྱད་པར་དུ་ཐེངས་འདིའི་འཁྲབ་སྟོན་ཡུལ་ངོས་སུ་གླིང་གེ་སར་རིག་གནས་བརྗོད་གཞི་བྱས་པའི་མི་རིགས་སྲོལ་རྒྱུན་རིག་གནས་དང་ཡུལ་སྲོལ་གོམས་གཤིས།རི་ཆུའི་མཛེས་པ་སོགས་ཀྱི་དགེ་མཚན་འཛོམས་པ་མཚོན་པར་རྨ་རྒྱལ་གངས་ཀྱི་ལྷུན་པོའི་ཉེ་འདབས་སུ་དྭངས་གཙང་གི་ཆུ་བོ་དང་།ཡིད་འོང་གི་མེ་ཏོག།རང་བྱུང་གི་སྨན་སྣ།རི་དྭགས་དང་གཡུང་དག་སོགས་བག་ཡངས་སུ་རྒྱུ་བ།དཀར་ནག་གི་ཕྱུགས་རིགས་འཛོམས་པ།རྟ་མཆོག་གི་བང་ཁ་འགྲན་པ།གྱད་པོ་ཆེས་སྟོབས་རྩལ་ངོམ་པ།བྱིས་པ་རྣམས་རྩེད་རྡོ་བསྒྲིག་པ།མ་སྲུ་རྣམས་གླུ་གར་བྱེད་པ།སྟག་ཤར་རྣམས་མདའ་རྩལ་འགྲན་པ་སོགས་མདོར་ན་མཁའ་ལ་འཕུལ་དགུ་དང་ས་ལ་འཛུལ་དགུ་ཐམས་ཅད་ཀྱང་འཚེ་མེད་ཞི་བའི་ངང་ལ་བག་ཕེབས་དང་གུ་ཡངས་ཀྱི་ངང་ན་གནས་ཤིང་རྣམ་ཀུན་བདེ་སྐྱིད་ཕུན་ཚོགས་ཀྱི་དཔལ་ལ་རྟག་ཏུ་སྤྱོད་ཀྱིན་པའི་རྣམ་པ་གཙོ་བར་སྟོན་པ་ཞིག་རེད་འདུག་གོ་ཞེས་ཡུལ་དངོས་དེ་ཉིད་མིག་གི་དགའ་སྟོན་དུ་ཐོབ་པའི་མགོ་ལོག་པ་གཞོན་ནུ་འཇིགས་མེད་རིག་པའི་གོ་ཆའམ་བ་རོད་བསྟན་རྒྱམ་གྱིས་རིངས་པར་བྲིས་ཏེ་མྱུར་མོར་སྤེལ་བ་དགེ།༢༠༡༧༨༡༣